ΑΠΟΦΑΣΗ της 11ης Μαρτίου 1965 των αντιπροσώπων των κυβερνήσεων των Κρατών μελών, οι οποίοι συνήλθαν στο πλαίσιο του Ειδικού Συμβουλίου Υπουργών, περί τροποποιήσεως της αποφάσεως της 9ης Ιουλίου 1957 περί των καθηκόντων και του εσωτερικού κανονισμού του Μονίμου Οργάνου για την Ασφάλεια στα Ανθρακωρυχεία

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ, ΟΙ ΟΠΟΙΟΙ ΣΥΝΗΛΘΑΝ ΣΤΟ ΠΛΑΙΣΙΟ ΤΟΥ ΕΙΔΙΚΟΥ ΣΥΜΒΟΥΛΙΟΥ ΥΠΟΥΡΓΩΝ,

Έχοντας υπόψη:

την απόφαση της 9ης Ιουλίου 1957 περί των καθηκόντων και του εσωτερικού κανονισμού του μονίμου Οργάνου για την ασφάλεια στα ανθρακωρυχεία,

την πρόταση της Ανωτάτης Αρχής της 7ης Ιανουαρίου 1964,

Εκτιμώντας:

ότι η απόφαση αυτή δεν θίγει τις διατάξεις του άρθρου 118 της συνθήκης περί ιδρύσεως της Ευρωπαϊκής Οικονομικής Κοινότητος,

ΑΠΟΦΑΣΙΖΟΥΝ:

ρθρο 1

Τα καθήκοντα του μονίμου Οργάνου για την ασφάλεια στα ανθρακωρυχεία, που καθορίσθηκαν με την απόφαση της 9ης Ιουλίου 1957, τροποποιούνται από τις διατάξεις που αναφέρονται στο παράρτημα της αποφάσεως αυτής.

ρθρο 2

Οι διατάξεις του άρθρου 17 του εσωτερικού κανονισμού του μονίμου Οργάνου για την ασφάλεια στα ανθρακωρυχεία, που είναι προσαρτημένες στην απόφαση της 9ης Ιουλίου 1957, αντικαθίστανται από τις ακόλουθες διατάξεις:

«Όταν το μόνιμο Όργανο ή η επιτροπή περιορισμένης συνθέσεως κρίνουν σκόπιμη τη συλλογή πληροφοριών επί των διαφόρων τομέων που εμπίπτουν στην αρμοδιότητά τους, υποβάλλουν σχετικές αιτήσεις στις Κυβερνήσεις των Κρατών μελών.»

Η απόφαση αυτή υιοθετήθηκε κατά την 100ή σύνοδο του Συμβουλίου, που έγινε στις 11 Μαρτίου 1965.

Για το Συμβούλιο

Ο Πρόεδρος

M. MAURICE- BOKANOWSKI

ΠΑΡΑΡΤΗΜΑ

Καθήκοντα του Μονίμου Οργάνου για την ασφάλεια και την υγιεινή στα ανθρακωρυχεία

1. Το μόνιμο Όργανο παρακολουθεί την εξέλιξη της ασφαλείας και της προλήψεως των κινδύνων από το περιβάλλον της εργασίας, που απειλούν την υγεία στα ανθρακωρυχεία, συμπεριλαμβανομένης της εξελίξεως των κανονισμών, που εκδίδονται για το σκοπό αυτό από τις δημόσιες αρχές και συγκεντρώνει τις απαραίτητες πληροφορίες για την πρόοδο και τα πρακτικά αποτελέσματα στους τομείς αυτούς.

Για να λάβει τις απαραίτητες πληροφορίες, το μόνιμο Όργανο απευθύνεται στις ενδιαφερόμενες κυβερνήσεις.

Το μόνιμο Όργανο χρησιμοποιεί τις πληροφορίες, τις οποίες διαθέτει και υποβάλλει στις κυβερνήσεις προτάσεις για τη βελτίωση της ασφαλείας και της υγιεινής στα ανθρακωρυχεία.

2. Το μόνιμο Όργανο βοηθά την Ανωτάτη Αρχή στην αναζήτηση μεθόδου για την κατάρτιση συγκρισίμων στατιστικών στο θέμα των ατυχημάτων και των προσβολών της υγείας που προκύπτουν από την εργασία στα ανθρακωρυχεία.

3. Το μόνιμο Όργανο μεριμνά για την ταχεία μεταβίβαση στους ενδιαφερομένους κύκλους (ιδίως στις αρμόδιες διοικητικές αρχές, οργανώσεις εργοδοτών και εργαζομένων) των καταλλήλων πληροφοριών, τις οποίες συγκεντρώνει.

4. Το μόνιμο Όργανο πληροφορείται, από συνεχείς επαφές που έχει με τις κυβερνήσεις, τα μέτρα που λαμβάνονται, προκειμένου να δοθεί συνέχεια στις προτάσεις που έγιναν στη διάσκεψη επί της ασφαλείας στα ανθρακωρυχεία, καθώς και στις προτάσεις που διατυπώνει αυτό το ίδιο.

5. Το μόνιμο Όργανο προτείνει τις μελέτες και έρευνες που θεωρεί περισσότερο κατάλληλες για τη βελτίωση της ασφάλειας και της υγιεινής στα ανθρακωρυχεία και καθορίζει τον προσφορώτερο τρόπο για τη διεξαγωγή τους.

6. Το μόνιμο Όργανο διευκολύνει την ανταλλαγή πληροφοριών και εμπειριών μεταξύ των ατόμων, τα οποία είναι επιφορτισμένα με την ασφάλεια και τη διατήρηση της υγιεινής της εργασίας και προτείνει τα κατάλληλα μέτρα για το σκοπό αυτό (παραδείγματος χάριν, οργάνωση διαμονών για σπουδές, δημιουργία υπηρεσιών τεκμηριώσεως).

7. Το μόνιμο Όργανο προτείνει πρόσφορα μέτρα για την πραγματοποίηση των αναγκαίων επαφών μεταξύ των υπηρεσιών διασώσεως των χωρών της Κοινότητος.

8. Το μόνιμο Όργανο απευθύνει κάθε έτος στις κυβερνήσεις, οι οποίες συνέρχονται στο πλαίσιο του Συμβουλίου και στην Ανωτάτη Αρχή έκθεση περί της δραστηριότητός του και περί της εξελίξεως της ασφάλειας και της υγιεινής στα ανθρακωρυχεία των διαφόρων Κρατών μελών. Με την ευκαιρία αυτή, προβαίνει ιδίως σε μελέτη των στατιστικών που έχουν καταρτισθεί στους τομείς αυτούς.

ΣΥΜΦΩΝΗ ΓΝΩΜΗ ΑΡΙΘ. 2-65

η οποία εδόθη από το Συμβούλιο, βάσει του άρθρου 54 εδάφιο 2 της συνθήκης, για τη χορήγηση στην Wuppertaler Stadtwerke AG δανείου αξίας 10 εκατομμυρίων γερμανικών μάρκων, ως εισφορά στη χρηματοδότηση της επεκτάσεως του κεντρικού σταθμού της Wuppertal- Barmen.

Με επιστολή της 5ης Φεβρουαρίου 1965, η Ανωτάτη Αρχή εζήτησε από το Συμβούλιο, βάσει του άρθρου 54 εδάφιο 2 της συνθήκης, τη σύμφωνη γνώμη που είναι αναγκαία για να δυνηθεί να χορηγήσει στην Wuppertaler Stadtwerke AG δάνειο αξίας 10 εκατομμυρίων γερμανικών μάρκων, ως εισφορά στη χρηματοδότηση της επεκτάσεως του κεντρικού σταθμού της Wuppertal- Barmen.

Το Συμβούλιο έδωσε, κατά την 100ή σύνοδό του, της 11ης Μαρτίου 1965, τη σύμφωνη γνώμη που ζητήθηκε από την Ανωτάτη Αρχή.

Για το Συμβούλιο

Ο Πρόεδρος

M. MAURICE- BOKANOWSKI